POZIV JAVNOSTI

ZA DOSTAVU PRIJEDLOGA I MIŠLJENJA

O NACRTU ODLUKE O PROMJENI GRANICE

IZMEĐU GRADA ĐAKOVO I OPĆINE STRIZIVOJNA

RAZLOZI DONOŠENJA AKTA

Na inicijativu općine Strizivojna pokrenut je postupak uređivanja granica između Općine Strizivojna i Grada Đakova. Općina Strizivojna je potrebu uređivanja granica obrazložila time što su mještani Strizivojne vlasnici poljoprivrednog zemljišta koje se nalazi na području Grada Đakova, a Lovačko društvo „Fazan“ je vlasnik lovačkog doma na zemljištu koje administrativno pripada Gradu Đakovu. Budući da Općina Strizivojna ima namjeru i potrebu za infrastrukturna ulaganja u izgradnju asfaltiranih otresnica i zadovoljavanju ostalih potreba stanovništva na predmetnom području razlog za promjenom administrativne granice se smatra opravdanim.

CILJEVI PROVOĐENJA SAVJETOVANJA

Cilj provođenja savjetovanja sa javnošću je upoznavanje javnosti s nacrtom Odluke o promjeni granice između Grada Đakova i Općine Strizivojna , dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da se nacrt Odluke o promjeni granice između Grada Đakova i Općine Strizivojna odnosi na pitanja od interesa za građane.

ROK ZA PODNOŠENJE PRIJEDLOGA I MIŠLJENJA

02. listopad 2020. - 13. listopada 2020.

ADRESA I NAČIN PODNOŠENJA PRIJEDLOGA I MIŠLJENJA

Pisani prijedlozi i mišljenja dostavljaju se na adresu elektronske pošte:

opcina@strizivojna.hr ili putem pošte na adresu:

Općina Strizivojna, Braće Radića 172, 31410 Strizivojna

Sukladno članku 11. stavku 4. Zakona o pravu na pristup informacijama (Narodne novine, broj 25/13. i 85/15.) po završetku savjetovanja, sva pristigla mišljenja i prijedlozi bit će razmotreni te prihvaćeni ili neprihvaćeni uz obrazloženja i objavljeni u Izvješću o savjetovanju s javnošću.

KLASA:008-01/20-01/50

URBROJ:2121/08-03-03/1-20-1

Strizivojna, 02. listopada 2020. godine